হকি এশিয়া কাপে ফের জয় ভারতের, জাপানকে হারালেন হরমনপ্রীতরা!

ওয়েব ডেস্ক : হকি এশিয়া কাপে (Hockey Asia Cup) ফের জয় ভারতের। চীনের পর এবার জাপানকে (Japan) হারাল তারা। এই ম্যাচে ৩-২ গোলে জেতেন হরমনপ্রীতরা। এই জয়ের ফলে এক ম্যাচ বাকি থাকতে এশিয়া কাপের সুপার ফোর-এ জায়গা করে নিল ভারত (Team India)। এই ম্যাচে হরমনপ্রীত জাপানের বিরুদ্ধে জোড়া গোল করেছেন।

আগের ম্যাচেই কাজাখাস্তানকে ৭ গোলে হারিয়েছিল জাপান (Japan)। কিন্তু ভারতের কাছে ভরাডুবি হল তাদের। তবে এর আগে মোট ২৯ বার একে অপরের বিরুদ্ধে খেলেছিল ভারত-জাপান। তবে ২৪ বার জিতেছিল ভারত। এই ম্যাচেও সেই দাপট দেখা যায়। খেলা শুরু ৪ মিনিটের মাথায় এক গোলে দিয়ে ভারতকে এগিয়ে দেন মনদীপ সিং। একেবারে জাপানের বেশ কয়েকজন ডিফেন্ডারকে বোকা বানিয়ে গোল করেন তিনি।

আরও খবর : দলীপ ট্রফির ম্যাচ লাইভ টেলিকাস্টের কথা ঘোষণা BCCI-এর

তবে এক মিনিটের মধ্যে আবার গোল করে ভারতকে (India) এগিয়ে দেন হরমনপ্রীত। পেনাল্টি থেকে গোল করেন তিনি। ফলে খেলার ৫ মিনিটের মধ্যেই ২-০ গোলে এগিয়ে যায় ভারত। তবে এর পর থেকে আক্রমণের ঝাঁজ বাড়ায় জাপান। এর পর ৩৮ মিনিটের মাথায় গোল করেন কোসেই কাওয়াবে। তবে তৃতীয় কোয়ার্টারের শেষ মিনিটে পেনাল্টি থেকে ফের গোল করে ভারতকে ৩-১ গোলে এগিয়ে দেন হরমনপ্রীত।

এর পরে চতুর্থ কোয়ার্টারে বল নিজেদের দখলের রাখার চেষ্টা করেছিল ভারত। কিন্তু খেলা শেষ হওয়ার দু’মিনিট আগে ভারতের রক্ষণ ভেঙে গোল করেন কাওয়াবে। ফলে শেষ মুহূর্তে ভারতের জন্য কিছুটা চাপ সৃষ্টি হলেও, জাপান আর গোল করার সুযোগ পায়নি। ফলে খেলা ৩-২ গোলে শেষ করে ভারত। এর পরে কাজাখাস্তানের বিরুদ্ধে গ্রুপের শেষ ম্যাচ খেলবেন হরমনপ্রীতরা। বর্তমানে দুই ম্যাচে ভারতের পয়েন্ট ৬। অন্যদিকে গ্রুপের অপর ম্যাচে চীনের মুখোমুখি হবে ভারত। কিন্তু এক ম্যাচ বাকি থাকতেই সুপার ফোর-এ উঠল ভারত।